Държавен вестник, бр. 109, 2008 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  109
(4) Допуснати очевидни фактически грешки
в съдържанието на публичния регистър се по-
правят служебно или по искане на заинтересу-
вани лица.
(5) Отбелязването, в т.ч. заличаването, се
извършват по начин, който не засяга целост-
та на информацията за вписаните вече обстоя-
телства.
(6) В случаите по ал. 4 и 5 длъжностното лице
задължително посочва основанието и датата на
извършеното действие и се подписва.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Наредбата се приема на основание чл. 19
от Закона за отговорността за предотвратяване
и отстраняване на екологични щети.
§ 2. За създаване на регистъра по чл. 15
ЗОПОЕЩ операторите и органите на изпълни-
телната власт по чл. 6 предоставят в Министер-
ството на околната среда и водите информаци-
ята по чл. 4 в срок 2 месеца от влизането в сила
на наредбата.
§ 3. Контролът по изпълнението на наредба-
та се възлага на министъра на околната среда и
водите.
7353
ПОСТАНОВЛЕНИЕ № 318
ОТ 16 ДЕКЕМВРИ 2008 Г.
за изменение и допълнение на нормативни
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Правилника за устройството и дейност-
та на Националния военен университет “Васил
Левски”, приет с Постановление № 200 на Ми-
нистерския съвет от 2003 г. (обн., ДВ, бр. 83 от
2003 г.; изм. и доп., бр. 56 от 2005 г.), се правят
следните изменения и допълнения:
1. В чл. 4, ал. 2 думите “и на потребителите
на кадри” се заменят с  “най-малко веднъж за
учебна година”.
2. Създават се чл. 12а, 12б и 12в:
“Чл. 12а. (1) Към НВУ “Васил Левски” се
създава съвет на настоятелите.
(2) Съветът на настоятелите подпомага уни-
верситета за осъществяване на ефективно и
прозрачно управление и за предоставяне на ка-
чествено образование и обучение.
(3) Съветът на настоятелите се състои от 7
членове—дарители на университета, личности
с активна обществена позиция, представители
на работодатели, на съсловни, браншови и про-
фесионални организации, представители на кур-
сантско-студентския съвет и на министъра на
образованието и науката.
(4) Не могат да бъдат членове на съвета на
настоятелите:
1. президентът, вицепрезидентът, народни
представители, министри, заместник-минист-
ри, председатели на държавни агенции и техни-
те заместници, членове на държавни комисии,
изпълнителни директори на изпълнителни аген-
ции и техните заместници, областни управите-
ли, заместник областни управители, общински
съветници, кметове, заместник-кметове, кмет-
ски наместници, ръководители на държавни
институции, създадени със закон или с акт на
Министерския съвет, които имат функции във
връзка с осъществяването на изпълнителната
власт, и техните заместници;
2. членове на ръководни органи на полити-
чески партии и синдикални организации;
3. членове на академичния състав и адми-
нистративния персонал на университета с из-
ключение на лицата, заемали длъжността на-
чалник на университета.
(5) Петима от членовете на съвета на насто-
ятелите се избират от академичния съвет с
мандат 4 години по предложение на началника
на университета.
(6) Двама от членовете на съвета на насто-
ятелите се определят съответно от министъра
на образованието и науката и от курсантско-
студентския съвет.
(7) Съветът на настоятелите избира предсе-
дател измежду своите членове.
Чл. 12б. Съветът на настоятелите дава ста-
новище по:
1. основни въпроси, свързани с развитието
на университета;
2. проекта на мандатната програма;
3. проекта на бюджет на университета;
4. проекти за приемане, изменение и допъл-
нение на правилника за устройството и дейност-
та на университета;
5. проектите на предложенията по чл. 30,
ал. 1, т. 4 и 12 от Закона за висшето образование
за броя на приеманите за обучение студенти и
докторанти и за размера на таксите за канди-
датстване и за обучение;
6. годишния доклад за състоянието на уни-
верситета, годишния доклад с финансовите и
натуралните показатели на университета, годиш-
ния финансов отчет и отчета за изпълнението на
приходната и разходната част на бюджета;
7. предложения за учредяване на стипендии
от университета.
Чл. 12в. (1) Съветът на настоятелите заседа-
ва най-малко веднъж на 3 месеца.
(2) Съветът на настоятелите се свиква на
заседание от председателя на съвета по негова
инициатива, по искане на всеки от членовете
или на началника на университета.
(3) Съветът на настоятелите приема прави-
ла за своята работа.